На основу члана 54. став 1., 2. и 3. и 11. и члана 55. став 3. и 4. Закона о основама система, образовања и васпитања („Службени гласник РС“, број 72/09, 52/11, 55/13, 35/15-аутентично тумачење, 68/15 и 62/16 одлука УС), члана 32. Закона о локалној самоуправи («Сл. гласник РС» број 129/07 и 83/14 – др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15), Скупштина општине Владичин Хан на седници одржаној дана 22.10.2016.године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ТЕХНИЧКЕ ШКОЛЕ У**

**ВЛАДИЧИНОМ ХАНУ**

**I**

У Решењу о именовању чланова Школског одбора Техничке школе у Владичином Хану, („Службени гласник Града Врања“, број 20/14), врши се измена у тачки 1. у делу испред Савета родитеља подтачке 2. и 3. тако што:

**Разрешавају се дужности члана Школског одбора**

- Стојковић Весна, ссс из Владичиног Хана ул.Краља Петра број 19

- Костић Драган, ссс из села Доња Козница Општина Владичин Хан

**Именују се за чланове Школског одбора**

**-** Ивановић Бобан, из Владичиног Хана село Житорађе бб

- Ристић Синиша из Владичиног Хана ул.Ивана Милутиновића бр.33

**II**

Мандат именованих чланова Школског одбора траје до истека мандата Школског одбора именованог Решењем о именовању чланова Школског одбора Техничке школе у Владичином Хану, број 06-137/7/2014-01 од 12.09.2014. године („Службени гласник Града Врања“, број 20/14)

**II**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

 Правни основ за доношење овог Решења садржан је у одредбама члана 54. став 1., 2. и 3. и 11. и члана 55. став 3. и 4. Закона о основама система, образовања и васпитања («Сл. гласник РС», број 72/09, 52/11, 55/13, 35/15-аутентично тумачење, 68/15 и 62/16 одлука УС), члана 32. Закона о локалној самоуправи („Службени гласник РС“ број 129/07 и 83/14 – др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15).

Чланом 54. став 1. 2. и 3. Закона о основама система образовања и васпитања прописано је да орган управљања има девет чланова укључујући и председника, да чланове органа управљања именује и разрешава Скупштина јединице локалне самоуправе, а да председника бирају чланови већином гласова од укупног броја чланова органа управљања, као и да орган управљања чине по 3 представника запослених, родитеља и јединице локалне самоуправе. Ставом 11. наведеног Закона прописано је које лице не може бити предложени ни именовано за члана органа управљања.

Чланом 55. став 3. наведеног Закона поред осталог прописано је да ће Скупштина јединица локалне самоуправе разрешити пре истека мандата поједине чланове укључујући и председника или орган управљања установе ако овлашћени предлагач покрене иницијативу за разрешење органа управљања због престанка основа по којем је именован у орган управљања. Чланом 55. став 4. прописано је да изборни период новоименованог појединог члана органа управљања траје до истека мандата органа управљања.

Како је члановима Весни Стојковић и Драгану Костићу именованим испред Савета родитеља престало својство родитеља ученика ове школе, у складу са напред наведеним одредбама закона разрешавају се дужности члана Школског одбора Техничке школе у Владичином Хану.

На основу предлога овлашћеног предлагача а у складу са чланом 54. и 55. став 4. Закона о основама система образовања и васпитања за чланове органа управљања испред Савета родитеља именују се Ивановић Бобан и Ристић Синиша.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-104/22/2016-01**

**ПРЕДСЕДНИЦА,**

**Данијела Поповић**